אנטול (סדרת טלוויזיה)

אנטול (באנגלית: Anatole) היא סדרת הרפתקאות מונפשת צרפתית-קנדית-בריטית, אשר מבוססת על דמות בדיונית בעלת אותו שם שנוצרה על ידי איב טיטוס. הסדרה בוימה על ידי צ'ארלס בסטיאן, נכתבה על ידי אלן סמית'י (שם שמופיע שהיוצר אינו שלם עם התוצאה הסופית) והופקה על ידי .Valentine Productions s.a.r.l, Nelvana ו-STV Studios.

הסדרה שודרה בארצות הברית בערוץ CBS כחלק מרצועת השידור "CBS Kidshow", כאשר פרק הבכורה שודר ב-3 באוקטובר 1998 ופרק הסיום שודר ב-28 ביוני 1999. בישראל הסדרה שודרה בדיבוב עברי בערוץ הילדים בשנת 2000, ומאוחר יותר שודרה בשידורים חוזרים בערוץ לוגי. לסדרה הופקה עונה אחת הכוללת 26 פרקים באורך 22 דקות.

תקציר העלילה 
הסדרה מתרחשת בפריז ועוקבת אחר אנטול, העכבר הכי טוב בעיר שעובד כשומר לילה במפעל גבינות. בכל פרק אנטול עובר הרפתקאות חדשות יחד עם אשתו, חבריו וששת ילדיו.

דמויות ומדבבים 
הדיבוב העברי בוים על ידי אביטל דרור, והופק על ידי נטע בן צבי.

בנוסף דיבבו בדיבוב העברי בתור מדבבים קבועים מיכה אוזין סליאן ועפרון אטקין, ובתור מדבבים אורחים יורם יוספסברג, ערן בוהם, סער בדישי ושמחה ברבירו.

הפקה 
סדרת הטלוויזיה מבוססת על אנטול, דמות בדיונית של עכבר שנוצרה על ידי איב טיטוס. הפקת הסדרה נעשתה על ידי .Valentine Productions s.a.r.l, Nelvana ו-STV Studios. הסדרה הוכרזה לראשונה בינואר 1998, כאשר נאמר שהיא תשודר בארצות הברית בערוץ CBS שהחליט לחזור לשדר סדרות מונפשת כחלק מלוח השידורים שלו בשבת בבוקר. ביולי 1998 נאמר שהסדרה תחל את שידוריה ב-19 בספטמבר, אך לבסוף תאריך הבכורה הוזז ל-3 באוקטובר. הסדרה שודרה כחלק מרצועת השידור "CBS Kidshow", כאשר היא הסתיימה לאחר עונה אחת ו-26 פרקים באורך 22 דקות ב-28 ביוני 1999.

קישורים חיצוניים

הערות שוליים 

סדרות טלוויזיה המבוססות על ספרים
עכברים בתרבות
פריז בסיפורת
סדרות הנפשה צרפתיות
סדרות הנפשה קנדיות
סדרות הנפשה בריטיות
תוכניות טלוויזיה באנגלית
CBS: תוכניות וסדרות
ערוץ הילדים: תוכניות רכש
ערוץ לוגי: תוכניות רכש
סדרות טלוויזיה בריטיות שעלו לשידור בשנות ה-1990